ഓക്സിജന് കോണ്സന്ട്രേറ്റര് കൈമാറി മുഹമ്മ: കോവിഡ് മഹാമാരി കാലത്ത് ലയണ്സ് ക്ലബ് ഇന്റര്നാഷണല് ഡിസ്ട്രിക്ട് 318 സിയുടെ ഭാഗമായ ആലപ്പുഴ റീജിയണ്, മുഹമ്മ സാമൂഹിക ആരോഗ്യ കേന്ദ്രത്തിനായി ഓക്സിജന് കോണ്സെന്ട്രേറ്റര് സൗജന്യമായി നല്കി. രോഗികള്ക്കു ഓക്സിജന് ലഭ്യത സുഗമമാക്കുക എന്നതാണ് ക്ലബ്ബിന്റെ ലക്ഷ്യം. ഒരു സമയം ഒന്നിലധികം രോഗികള്ക്കു ഓക്സിജന് നല്കാന് കഴിയുമെന്നുള്ളതാണ് ഈ മെഷീന്റെ പ്രത്യേകത. കൃഷിമന്ത്രി പി. പ്രസാദ് ഓക്സിജന് കോണ്സന്ട്രേറ്റര് മെഡിക്കല് ഓഫീസര് ഡോ. ശ്രീദേവിക്കു നല്കി ഉദ്ഘാടനം ചെയ്തു. ലയണ്സ് ക്ലബ് റീജണ് ചെയര്മാന് പ്രഫ. പ്രിയകുമാര് നന്ദഗിരി അധ്യക്ഷനായി. സോണ് ചെയര്മാന് ആര്. സുബ്രഹ്മണ്യം, മുന് പഞ്ചായത്ത് പ്രസിഡന്റ് ജെ. ജയലാല്, ലയണ്സ് ക്ലബ് ഓഫ് ആലപ്പി സൗത്ത് പ്രസിഡന്റ് എം.ബി. അനില് കുമാര്, പുന്നപ്ര പ്രസിഡന്റ് രാജു, അശോക് കുമാര്, സെബാസ്റ്റ്യന് താന്നിക്കല്, ആസിഫ് എന്നിവര് പ്രസംഗിച്ചു.